stanford-oval/wikipedia huggingface dataset:
ז'אן מוולואה, מלכת נווארה
ביוגרפיה

ז'אן נולדה ב-24 ביוני 1343 בשאטונף-סור-לואר, והייתה בתם של ז'אן השני, מלך צרפת ובון מלוקסמבורג. בתחילה היא הייתה מאורסת ליאן מבראבנט, בנם של יאן השלישי, דוכס בראבנט ואשתו מארי ד'אברה. אולם הנישואים לא התקיימו.
במקום זאת, ז'אן נישאה ב-12 בפברואר 1352 לשארל הרע, בשאטו דו ויויאר, קרוב לפונטנה-טרסיני בברי, קוטברוולט. הוא היה בנם של פיליפ השלישי, מלך נווארה ואשתו, ז'אן השנייה, מלכת נווארה. ז'אן ושארל היו בני דודים מדרגה שנייה ושלישית. בגלל גילה, היא נשארה בצרפת עד 1360, כשהייתה בת שבע עשרה.
נישואיה היו בתחילה לא מוצלחים, אך בסופו של דבר פיתח שארל אמון בה: הוא מינה אותה כעוצרת הממלכה כשיצא למלחמה בצרפת ב-1369, והיא שלטה בהצלחה עד שובו ב-1372, שנה אחת לפני מותה.
ז'אן מתה ב-3 בנובמבר 1373, בהיותה בת שלושים, ב-אוורה, ונקברה בבזיליקת סן-דני.
משפחתה

ז'אן התחתנה בשנת 1352 עם שארל השני, מלך נווארה. ילדיהם היו:
מארי (1360–1400), נישאה לאלפונסו מאראגון, דוכס גאנדיה.
שארל השלישי, מלך נווארה (1361-1425).
בון (1364–1389).
פייר מאברה, רוזן מורטן (1366–1411).
פיליפ (1368), מת בינקותו.
ז'אן (1370-1437), נישאה לז'אן החמישי, דוכס ברטאן ולאחר מכן להנרי הרביעי, מלך אנגליה.
בלאנש (1372–1385).
זאורורניתוידיז

| זאורורניתוידיז |
| --- | --- |
  גולגולת מגובסת והשוואה של זאוראוניתידיס לאדם
תקופה
קרטיקון עליון 75 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: טרודונטיים
סוג:: זאורורניתוידיז
שם מדעי
 Saurornithoides ‏אוסבורן, 1924

איור אפשרי
זאורורניתוידיז (שם מדעי: Saurornithoides; מילולית: "לטאה עם ראש עוף") הוא סוג דינוזאור ממשפחת הטרודוניים שחי לפני 75 מיליון שנה באסיה והיה טורף דו-רגלי מהיר.
דינוזאור זה היה קרוב של הטרודון מאמריקה הצפונית וכמותו היה בעל לסתות צרות ובעל זרועות ארוכות עם טפרים חדים בקצוותיהם. אורכו הגיע ל-2–3.5 מטר ומשקלו ל-35–45 ק"ג. עיניו הגדולות יכולות לרמז על היותו בעל ראייה לילית וגם בעל ראייה חדה ביותר. כמו כן ייתכן שהוא היה מכוסה נוצות. היו לו טפרים נשלפים על זרועותיו וגם על בוהנות רגליו, איתם הוא הרג את טרפו.
מאובניו נמצאו במונגוליה בתצורו ג'אדוצ'טה (Djadochta Formation) לצד דינוזאורים כמו הפרוטוצרטופס, האובירפטור והטרבוזאורוס. כנראה שהוא נע במדבר בקבוצות קטנות וחטף יצורים קטנים עם טפריו המעוקלות.
בתרבות

הזאורורניתוידיז מופיע בסדרה הכוכב דינוזאור בפרק השני, שם נקבה מקננת שומרת על קינה וביציה מפני אובירפטור אך נטרפת ליד הקן בהמשך בידי גיגנטורפטור גדול.
בנוסף הוא מופיע בסדרה התנגשות הדינוזאורים והתוכנית העוקבת אחריה, היום האחרון של הדינוזאורים. עם זאת מאובניו לא נמצאו בסמוך להכחדת הקרטיקון לפני 66 מ"ש, אלא מעל 10 מיליון שנה מוקדם יותר.
זאורופטריגיים

| זאורופטריגיים |
| --- | --- |

תקופה
טריאס תחתון - קרטיקון עליון 245.9–65.5 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: דיאפסידה
קבוצה:: זאורופטריגיים
שם מדעי
 Sauropterygia ‏אוון, 1860

קאיווקיה
זאורופטריגיים (שם מדעי: Sauropterygia) היא קבוצה גדולה של זוחלים ימיים שחיו בעידן המזוזואיקון לאורך הטריאס, היורה והקרטיקון.
יצורים אלה כללו את הגדולים שבזוחלי הים מכל הזמנים והגדול שבהם היה הפליוזאורוס שהגיע לאורך 15 מטרים ולמשקל 45 טון. המפותחים שבהם היו הפלזיוזאורים שהיו בעלי סנפירים רחבים וגופים גדולים. אחרים כמו הנותוזאורוס דמו יותר לאריות ים או ללוטרות וחיו על היבשה ועל המים באותו אופן.
הזאורופטריגיים היו טורפים מהירים, שניזונו בעיקר מדגים אך חלקם דווקא הסתגלו לאכילת רכיכות.
מיון

סוג Atopodentatus
קבוצה Placodontiformes
סדרה פלקדונטים (Placodontia)
משפחה Cyamodontidae
משפחה הנודוסיים (Henodontidae)
משפחה Paraplacodontidae
משפחה Placochelyidae
משפחה Placodontidae
קבוצה Eosauropterygia
קבוצה Pistosauroidea
משפחה Corosauridae
משפחה Cymatosauridae
קבוצה Pistosauria
סדרה פלזיוזאוריה (Plesiosauria)
סדרה נותוזאוראים (Nothosauria)
תת-סדרה Pachypleurosauria
משפחה Keichousauridae
משפחה Pachypleurosauridae
משפחה Pistosauridae
זאורופסידה

| זאורופסידה |
| --- | --- |
 טבלת מינים מקבוצת הזאורופסידה
מיון מדעי
ממלכה:: בעלי חיים
מערכה:: מיתרניים
קבוצה:: בעלי חוליות
קבוצה:: בעלי שפיר עוברי
על־מחלקה:: בעלי ארבע רגליים
קבוצה:: זאורופסידה
שם מדעי
 Sauropsida ‏האקסלי, 1864

זאורופסידה (שם מדעי: Sauropsida) היא קבוצה של חולייתנים בעלי שפיר עוברי. קבוצה זו היא ענף (פילוגנטיקה) אבולוציוני שהתפצלה על-מחלקת בעלי ארבע הרגלים, וקבוצת הזוחלים התפתחה ממנו, ממנה התפתחו הדינוזאורים, ומחלקת העופות התפתחה מהם. כל העופות והזוחלים בני ימינו משתייכים לזאורופסידים.
מיון מדעי

קבוצה פררפטילה (Parareptilia) – נכחדה
קבוצה Eureptilia
משפחה Captorhinidae – נכחדה
קבוצה Romeriida
משפחה Protorothyrididae – נכחדה
קבוצה דיאפסידה (Diapsida)
קבוצה Araeoscelidia – נכחדה
קבוצה Neodiapsida
קבוצה זאוריה (Sauria) – בה מרבית הזוחלים החיים
גלריה

פריאזאורוס
Typothorax
צב יבשה מצוי
Pararhabdodon
טריצרטופס
עכסן מוהאבי
חרדון מזוקן
תלסודרומאוס
אליגטור אמריקני
אאופרקריה
הואצין
Cisticola aridulus
ולריה, ארכידוכסית אוסטריה

ולריה איזבלה מריה אנה אלונסה דזידריה בריגיטה סופיה תומאסיה הוברטה יוזפה איגנאציה, ארכידוכסית אוסטריה (בגרמנית: Valerie von Österreich;‏ נולדה ב-23 במאי 1941), היא אלמנתו של מקסימיליאן, מרקיז באדן, ראש בית צרינגן משנת 1963.
ביוגרפיה

ולריה נולדה בווינה ב-23 במאי 1941 להוברט סלבטור, ארכידוכס אוסטריה ולרוזמרי, נסיכת זאלם-זאלם, בתם של עמנואל, נסיך הכתר של זאלם-זאלם ומריה כריסטינה, ארכידוכסית אוסטריה. מצד אביה ולריה היא נינתם של פרנץ יוזף, קיסר אוסטריה והקיסרית סיסי, ואילו מצד אמה היא נינתו של הארכידוכס פרידריך, דוכס טשן, שהיה מפקד הצבא האוסטרו-הונגרי בתחילת מלחמת העולם הראשונה.
ב-23 בספטמבר 1966 התחתנה ולריה עם מקסימיליאן, מרקיז באדן, ממנו נולדו לה 4 ילדים. עם נישואיה למקסימיליאן קיבלה ולריה את התארים "מרקיזת באדן" ו"דוכסית צרינגן".
משפחתה

ב-23 בספטמבר 1966 התחתנה ולריה עם מקסימיליאן, מרקיז באדן, ממנו נולדו לה 4 ילדים:
מריה לואיזה, נסיכת באדן (נולדה ב-1969), התחתנה עם זנטסו ריצ'רד בייקר
ברנהרד, נסיך הכתר של באדן (נולד ב-1970), התחתן עם סטפני אן קאול
לאופולד, נסיך באדן (נולדה ב-1971)
מיכאל, נסיך באדן (נולד ב-1976)
זאב ערבות מזרחי

| זאב ערבות מזרחי |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: יונקים
סדרה:: טורפים
משפחה:: כלביים
סוג:: כלב
מין:: זאב ערבות
תת־מין:: זאב ערבות מזרחי
שם מדעי
 Canis latrans var
זאב ערבות מזרחי או קויוט מזרחי (שם מדעי: Canis latrans var), הוא תת-מין של זאב ערבות שנוצר מהכלאה שלו עם זאב מצוי או עם כלבים מבויתים. זאבי ערבות אלה מסתובבים בעיקר במדינות ניו יורק, ניו אנגלנד, ניו ג'רזי, פנסילבניה, אוהיו, מערב וירג'יניה, מרילנד, דלאוור ווירג'יניה וכן בכמה אזורים בקנדה.
זאבי ערבות מזרחיים גדולים יותר משאר זאבי הערבות ומגיעים למשקל 14–18 ק"ג. צבעם מבלונדיני וחום עד אדמדם. הם בעלי אוזניים זקופות יותר ומתבגרים מהר יותר.
הם טורפים יצורים קטנים וגדולים עד לגודל של אייל פרדי. מאחר שהם גדולים יחסית הם יחסית מסוכנים לבני אדם ותקיפה של זאבי ערבות מזרחיים בנובה סקוטיה הסתיימה במותה של הזמרת טיילור מיטשל (אנ').
ראו גם

קויוולף (אנ') – הכלאה של זאב וזאב ערבות.
זאורוסוכוס

| זאורוסוכוס |
| --- | --- |
איור של זאורוסוכוס  שלד של זאורוסוכוס
תקופה
טריאס עליון 231.4 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סוג:: זאורוסוכוס
שם מדעי
 Saurosuchus ‏רייג, 1959

זאורוסוכוס (שם מדעי: Saurosuchus; מיוונית: "לטאת-תנין") הוא סוג של זוחל גדול נכחד מקבוצת ארכוזאוריה. למרות מראהו דמוי התנין הוא די רחוק מקרבה אמיתית אליהם, אך שייך לקבוצת הארכוזאוריה, בה הם היו.
מאפיינים

זוחל גדול זה חי בארגנטינה של סוף הטריאס לפני כ-231.4 מיליון שנה. הוא דומה לתנין, אך היה שוכן יבשה באורך של כ-6–9 מטר, אחד מגדולי הארכוזאורים הקדומים, אך קטן מעט מהפסולסוכוס. ככל הנראה הוא היה טורף-העל של האזור. מאובניו התגלו ב-1959 בפארק הארגנטינאי איסצ'יגואלסטו.
הוא היה מאחרוני הארכוזאורים אשר שלטו בעולם לפני הדינוזאורים. הוא חי לצידם של ראשוני הדינוזאורים כמו האאורפטור או ההררזאורוס.
בתרבות:
הזאורוסוכוס מופיע בסדרה מהפכת הדינוזאורים, בה הוא מהווה טורף-על התוקף אאורפטורים, פרטי איסצ'יגואלסטיה ופרובלסודון. בסוף הפרק הוא נהרג בידי איסצ'יגואלסטים אך הללו נפצעים למוות.
ראו גם

אריתרוסוכוס - קרוב של הזאורוסוכוס מערבות דרום אפריקה מאותה תקופה
ז'אן מנהיים

| --- | --- |

 לידה:  18 בנובמבר 1863 באד קרויצנך, גרמניה 
 פטירה:  6 בספטמבר 1945 (בגיל 81) פסדינה, ארצות הברית 
 מקום קבורה:  בית הקברות מאונטיין ויו 
 
ז'אן מנהיים (באנגלית: Jean Mannheim‏; 18 בנובמבר 1863 – 6 בספטמבר 1945) היה אמן ומחנך אמריקאי יליד גרמניה, הידוע בציוריו האימפרסיוניסטים בקליפורניה. הוא היה פעיל בדקאטור (אנ'), אילינוי ובפסדינה שבקליפורניה.
קורות חייו

מנהיים נולד ב־18 בנובמבר 1863 בבאד קרויצנך בגרמניה. הוא גויס לצבא הגרמני, אך בסופו של דבר ברח לצרפת. בפריז למד אמנות באקדמיה קולארוסי, אצל אמנים פול לואי דלאנס וויליאם אדולף בוגרו.
בשנת 1884 הוא היגר לאילינוי שם לימד בבית הספר לאמנויות בעיר דקאטור, חלק מתלמידיו היו האמנים רוי בראון וצ'ארלס קרוקר. בתחילה שנות השמונים של המאה ה-19 הוא התחתן עם פאולין מקנט מהעיירה הקטנה מנדוטה, אך הנישואים הסתיימו בגירושין. בשנת 1902 הוא נישא ליוניס דרנן מדקאטור, היא הייתה אחותו של ג'ון דרנן, מוציא לאור ותיק של עיתון מקומי. לאחר מכן קיבל משרה של שנתיים בבית הספר של הצייר ויליאם ברנגווין בלונדון, ומאוחר יותר בבית הספר לאמנות בדנוור בשנת 1903.
בשנת 1908, מנהיים ואשתו התיישבו בפסדינה, קליפורניה. בשנת 1909 בנה מנהיים את ביתו ואת הסטודיו לאמנות. המקום היה פופולרי עבור רבים מציורי הנוף שלו. הוא היה חבר במועדון האמנות בקליפורניה.
בשנת 1912 הוביל את פתיחתו של בית הספר לאמנות שהיה פעיל עד 1934. תלמידי מנהיים בלוס אנג'לס כללו בין השאר את מארי בונינג קנדל, אפי אנדרסון סמית',
הוא נפטר ב־6 בספטמבר 1945 בפסדינה, קליפורניה. נינו של מנהיים כתב ביוגרפיה עליו ב-2011.
גלריה

חוף בקליפורניה
אישה על כסא
דיוקן בשמש
פרחי דובדבן
הערות שוליים

↑  BOB FALLSTROM-H&R Community News Editor, Bookmark: Artist shapes his identity painting Decatur, Herald-Review.com (באנגלית)
1 2  Moorpark man keeps great-grandfather's art contributions alive, www.vcstar.com (באנגלית)
↑  "How the San Gabriel Valley Inspired California Impressionism and Lured Artists from across the Nation, Part II of III"
↑  "Jean Mannheim (1861-1945): Cultivating Colour and Versatility in California"
| --- | --- |
בקרת זהויות :  LCCN: no2004069876  RKD: 88112  ULAN: 500003845  VIAF: 122360935   WorldCat (עם VIAF): 122360935 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'אן מנהיים".
ז'אק מיול

| --- | --- |

ז'אק מאיול (משמאל) עם חברו פרנק מסגואה המעניק לו גביע עבור זכייתו בשיא עולם בצלילה חופשית עם סנפירים (62 מ' בשנת 1989).
 לידה:  1 באפריל 1927 שאנגחאי, הרפובליקה הסינית 
 התאבד:  22 בדצמבר 2001 (בגיל 74) Capoliveri, איטליה 
 מדינה:  צרפת 
 פעילות בולטת:  צלילה חופשית
 ידוע בשל:  קביעת שיאי עולם בצלילה חופשית
 
ז'אק מיול (בצרפתית: Jacques Mayol;‏ 1 באפריל 1927 – 22 בדצמבר 2001) היה צוללן צרפתי בעל שיאי עולם רבים בצלילה חופשית. הסרט "הכחול הגדול" משנת 1988, בבימויו של לוק בסון, נכתב בהשראת סיפור חייו ושל חברו אנזו מאיורקה. מיול היה אחד התסריטאים וחיבר את הספר "הומו דלפינוס: הדולפין בתוך האדם" של הפילוסופיה שלו על מקורותיהם הימיים של בני האדם.
ביוגרפיה

ז'אק מיול היה אזרח צרפתי יליד שאנגחאי שבסין. את חופשת הקיץ שלו בילה מיול בקראטסו שביפן כל שנה בילדותו. כשהיה בן 7, הוא צלל בחליפת צלילה עם אחיו הגדול בים סביב יפן, שם הוא ראה דולפין בפעם הראשונה. מיול תיאר את המפגש הגורלי בספרו "הומו דלפינוס: הדולפין שבאדם".
קריירה

בגיל 49 היה הצוללן החופשי הראשון שירד למאה מטר (330 רגל) ב-23 בנובמבר 1976; וכשהיה בן 56 הוא הצליח לרדת ל-105 מטר. בשלב המחקר המדעי בקריירה שלו, ניסה מיול לענות על השאלה האם לאדם יש פוטנציאל מימי נסתר שניתן לעורר באמצעות הכשרה פיזיולוגית ופסיכולוגית קפדנית.
התשוקה של מיול לצלילה ליוותה אותו כל חייו והתבססה על אהבתו לאוקיינוס, הפילוסופיה האישית שלו ורצונו לחקור את גבולותיו שלו. במהלך חייו הוא עזר להכניס את הספורט האליטיסטי דאז של צלילה חופשית למיינסטרים. פילוסופיית הצלילה שלו הייתה להגיע למצב נפשי המבוסס על הרפיה ונשימה ביוגה, בעזרתו הוא יכול להשיג דום נשימה. הוא תרם גם להתקדמות הטכנולוגית בתחום הצלילה החופשית, ובמיוחד לשיפור מכלולים בהם השתמשו צוללנים ללא הגבלה.
מיול כבר היה צוללן חופשי מנוסה כשפגש את אנזו מאיורקה הסיציליאני שהיה הראשון שצלל מתחת ל-50 מ'. מיול הגיע לעומק של 60 מטר. נוצרה ידידות בין שני הצוללנים, כמו גם יריבות. השיאים המפורסמים ביותר שלהם נקבעו בקטגוריה ללא מגבלות. בין 1966 ל-1983, מיול היה שמונה פעמים אלוף העולם בקטגוריה זו. בשנת 1981 קבע שיא עולמי של 61 מ' במשקל גוף בלבד, תוך שימוש בסנפירים. בשנת 1976 מיול שבר את מחסום 100 מטר עם צלילה ללא הגבלה של 101 מטר בסמוך לאלבה, איטליה. הבדיקות הראו שבמהלך צלילה זו פעימות ליבו ירדו מ-60 ל-27 פעימות לדקה, היבט של רפלקס הצלילה של היונקים, רפלקס הניכר יותר אצל לווייתנים, כלבי ים ודולפינים. הצלילה העמוקה האחרונה של מיול החלה בשנת 1983 כשהגיע לעומק 105 מ', בגיל 56.
עבודתו עם דולפינים

המשיכה העזה של מיול לדולפינים החלה בשנת 1955 כשעבד כצולל מסחרי בבריכת דולפינים במיאמי, פלורידה. שם הוא פגש דולפינה בשם 'ליצן' (Clown) ויצר עמה קשר הדוק. כשהוא מחקה את הדולפינה, למד כיצד לעצור את נשימתו למשך זמן ארוך יותר ואיך להתנהג ולשלב את עצמו באופן מיטבי מתחת למים. הדולפינים הם שחוללו את הבסיס לפילוסופיית החיים של מיול "הומו דלפינוס".
ז'אק מיול חזה כי בתוך כמה דורות אנשים מסוימים יוכלו לצלול עד 200 מ' ולעצור את נשימתם עד עשר דקות. כיום השיא ללא מגבלות עומד על 253 מ' ( הרברט ניטש, יוני 2012). ברנקו פטרוביץ' הסרבי מחזיק בשיא דום נשימה סטטי ב-11 דקות ו-54 שניות (אוקטובר 2014). גוראן צ'ולאק הקרואטי מחזיק בשיא דום נשימה סטטי בחמצן טהור ב-23 דקות שנייה אחת (יוני 2014).
בקולנוע

הסרט הכחול הגדול, שביים לוק בסון בשנת 1988, היה בהשראת סיפור חייו וסיפור חייו של הצוללן האיטלקי אנזו מאיורקה וידידותם. מיול היה אחד התסריטאים.
מיול היה המושא של הסרט התיעודי "דולפין מן" משנת 2017 (L'Homme dauphin, sur les traces de Jacques Mayol), בבימויו של לפטריס צ'ריטוס.
מותו

ב-22 בדצמבר 2001, בגיל 74, כשהוא סובל מדיכאון, התאבד מיול בתלייתו בווילה שלו באלבה, איטליה. אפרו פוזר על חוף טוסקנה. חבריו הקימו לו אנדרטה בדרום מזרח אלבה בעומק של 16 מטר.
הערות שוליים

1 2  "Diving legend commits suicide". BBC News. 2001-12-24. נבדק ב-7 במאי 2010. {{cite news}}:  (עזרה)
↑  "Free-Diver Reaches Depth of 100 Meters". National Geographic Society (באנגלית). 2013-12-17. נבדק ב-2019-11-21.
1 2  "The History of Freediving". Apneal.nl. אורכב מ-המקור ב-2012-02-11. נבדק ב-2019-11-20.
1 2  "Jacques Mayol". אורכב מ-המקור ב-2008-03-29. נבדק ב-2019-11-20.
↑  Whelan, Stephan (12 באוקטובר 2014). "New Guinness World Record for Serbian Freediver Branko Petrovic". נבדק ב-2019-11-20. {{cite web}}:  (עזרה)
↑  "Goran Čolak Sets New Guinness Record After 23 Minutes Underwater". Croatia Week. 21 ביוני 2014. נבדק ב-2019-11-20. {{cite web}}:  (עזרה)
↑  "One with the ocean: Documentary on Jacques Mayol to screen alongside freediving competition". west Hawaii Today, August 23, 2018.
| --- | --- |
בקרת זהויות :  PLWABN: 9810684365905606  BnF: cb12057536j (data)  CiNii: DA07278945  GND: 1151543268  ISNI: 0000 0001 0900 3636  LCCN: no2023114765  MusicBrainz: bf22291b-bb4b-47f3-8249-ffe092503879  NDL: 00471270  SUDOC: 028817745  VIAF: 51710529   WorldCat (עם VIAF): 51710529
זכריה הכהן

ערך זה עוסק באחד מחכמי יהדות צנעא במאה ה-17. אם התכוונתם לזכריה הכהן אביו של יוחנן המטביל, ראו .
מארי זכריה בן יוסף הכהן (ה'ת' – ה'תע"ה, 1640 – 1715) היה חכם מחכמי יהדות צנעא במאה ה-17, דיין וראב"ד בבית הדין הגדול בצנעא.
ביוגרפיה

מארי זכריה נולד בשנת ה'ת' (1640) בערך, בשכונת אלסאילה בצנעא שבתימן.
בשנת ה'תל"ט (1679) יצא יחד עם כל יהודי צנעא לגלות מוזע, ולאחר שחזרו והשתכנו בקאע אל-יהוד התמנה כדיין בבית הדין של מארי שלמה מנזלי, ולאחר פטירתו בשנת ה'ת"ן (1690) התמנה לראב"ד הקבוע השני.
נפטר בשנת ה'תע"ה (1715).
חיבוריו

אגרת הבשורות – תקנות שתיקנו חכמי צנעא לאחר החזרה מגלות מוזע (פורסמו חלקים על ידי הרב יוסף צוברי).
לקריאה נוספת

ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 252
הערות שוליים

1 2 3 4 5  ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 252
↑  הרב עמרם קורח, סערת תימן, ירושלים, ה'תשי"ד (1954), עמוד י"ד
| חכמי בית דין צנעא |
| --- | --- | --- |
| הרכב 1 | הראב"ד מארי שלמה בן סעדיה מנזלי • מארי יחיא בן אברהם אלשייך הלוי • מארי זכריה בן יוסף הכהן |  |
| הרכב 2 | הראב"ד מארי זכריה בן יוסף הכהן • מארי משה בן סעדיה קטיעי • מארי שלום בן חיים צבטאני |  |
| הרכב 3 | הראב"ד מארי שלום בן עמרם חמדי הלוי • מארי יוסף בן סעדיה בשארי • מארי סעדיה בן שלום עמר הלוי |  |
| הרכב 4 | הראב"ד מארי דוד בן יחיא חותר • מארי צאלח בן יחיא צאלח • מארי יוסף בן סעדיה בשארי |  |
| הרכב 5 | הראב"ד מארי סעדיה בן משה קטיעי • מארי פנחס בן שלמה עראקי • מארי שלום בן יוסף בשארי |  |
| הרכב 6 | הראב"ד מארי  יחיא בן יוסף צאלח (מהרי"ץ) • מארי שלמה בן ישועה אלג'מאל • מארי שלום בן סעדיה הכהן |  |
| הרכב 7 | הראב"ד מארי אברהם בן יחיא צאלח • מארי יחיא בן יהודה צעדי • מארי יחיא בן דוד משרקי |  |
| הרכב זמני | הראב"ד מארי יוסף בן סאלם נקאש • מארי יוסף בן שלום קארה • מארי אברהם בן אהרן מנזלי |  |
| הרכב 8 | הראב"ד מארי יוסף בן שלום קארה • מארי יחיא בן שלמה אביץ' • מארי דוד בן אברהם צאלח |  |
| הרכב 9 | הראב"ד מארי סלימאן בן יוסף קארה • מארי יחיא בן שלום הכהן • מארי יחיא בן יעקב צאלח |  |
| הרכב 10 | הראב"ד מארי סלימאן בן סאלם צאלח • מארי אברהם בן צאלח צאלח • מארי יוסף בן דוד מנזלי |  |
| הרכב 11 | הראב"ד מארי יחיא יצחק הלוי • מארי יחיא קאפח • מארי אהרן הכהן • מארי יחיא אביץ' |  |
| הרכב 12 | הראב"ד מארי יחיא אביץ' • מארי עמרם קורח |  |
זכריה גלוסקא

זכריה גלוסקא (אוגוסט 1895 - 19 בספטמבר 1960) היה חבר הכנסת הראשונה מטעם התאחדות התימנים בישראל.
ביוגרפיה

זכריה גלוסקא נולד בעיר חידאן שבתימן בשנת 1895. הוא עלה ארצה בשנת 1909 והתיישב עם משפחתו בשכונת שבזי (שקדמה לתל אביב ומהווה כיום חלק ממנה). הוא קיבל חינוך מסורתי במסגרת החדר. עבד כפועל בבית חרושת ובפרדסי פתח תקווה.
לקח חלק פעיל בבנין העיר תל אביב, הוא עצמו עסק בקדיחת הבאר הראשונה של תל אביב, וכן עסק בהקמת גימנסיה הרצליה.
הצטרף למפלגת הפועל הצעיר בשנת 1911 ולהסתדרות עם ייסודה (1920). נמנה עם מייסדי הסתדרות "צעירי המזרח", מפלגת לוויין של הפועל הצעיר, בשנת 1920, ונבחר מטעמה בבחירות לאספת הנבחרים הראשונה. בשנת 1925 הוא נבחר כיושב ראשה. נבחר לוועד קהילת יהודי יפו ותל אביב בתחילת 1925 מטעם רשימה של התימנים.
מראשי התאחדות התימנים בישראל. בשנת 1939 יצא בשליחותה לערוך מגבית במצרים ובארצות הברית, ועקב מלחמת העולם השנייה נשאר באמריקה וחזר לארץ רק בשנת 1949.
הוצב במקום הראשון ברשימת התאחדות התימנים בבחירות לאספה המכוננת והיה הנציג היחיד מטעם ההתאחדות בכנסת הראשונה. התריע כנגד אפליית יהודי תימן.
נפטר בקנדה, בדרכו לשליחות בארצות הברית.
ספריו

למען יהודי תימן, בהוצאת י.ב. גלוסקא, 1974
לקריאה נוספת

'גלוסקא, זכריהו', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 134–135. (הספר בקטלוג ULI)
הערות שוליים

↑  זכריה גלוסקא באתר GRAVEZ
↑  יעקב רימון, יהודי תימן בתל אביב, ירושלים, תמוז תרצ"ה, עמוד ח', באתר היברובוקס
↑  הד־יפו, דואר היום, 3 בינואר 1921
↑  מועמדי הפועל הצעיר ביפו, הפועל הצעיר, 20 באפריל 1920
↑  תוצאות הבחירות לועד הקהלה ביפו, דואר היום, 6 בינואר 1925
| חברי הכנסת הראשונה |
| --- | --- | --- |
| מפא"י | דוד בן-גוריון • משה שרת • אליעזר קפלן • (דוד רמז) • יוסף שפרינצק* • גולדה מאיר • יצחק בן-צבי • זלמן שזר • דב יוסף • חיים בן אשר • אברהם הרצפלד • עדה מימון • שלמה לביא • שמואל דיין • יוסף ברץ • יחיאל דובדבני • בבה אידלסון • פרץ נפתלי • פנחס לבון • זלמן ארן • בן-ציון דינור • אליהו הכרמלי • נטע הרפז • (יהודית שמחוני) • (אבא חושי) • יזהר סמילנסקי • ראובן שרי • יונה כסה • אפרים תבורי • (יוסף מיכאל לם) • (אריה שפטל) • (אברהם טביב) • צבי יהודה • עקיבא גוברין • יוסף אפרתי • אריה בהיר • חסיה דרורי • אליעזר ליבנה • דוד הכהן • ישראל גורי • עמי אסף • מאיר ארגוב • דבורה נצר • שרגא גורן • השל פרומקין • דוד בר-רב-האי • (יצחק קנב) • (הרצל ברגר) • (ז'ניה טברסקי) • (ישראל ישעיהו-שרעבי) • (ברוך אזניה) • (מנחם כהן) • (רפאל בש) |  |
| מפ"ם | (יצחק טבנקין) • מאיר יערי • יעקב חזן • נחום ניר-רפאלקס • אהרן ציזלינג • מרדכי בנטוב • ישראל גלילי • יעקב ריפתין • משה סנה • ברל רפטור • אליעזר פרי • משה ארם • חנה למדן • חנן רובין • ישראל בר-יהודה • מנחם בדר • פייגה אילנית • יצחק בן-אהרן • (דב בר-ניר) • (מנחם רצון) • (דוד ליבשיץ) |  |
| החזית הדתית המאוחדת | יהודה לייב פישמן מימון • יצחק מאיר לוין • חיים משה שפירא • משה אונא • בנימין מינץ • דוד צבי פנקס • מאיר דוד לוונשטיין • זרח ורהפטיג • אליהו-משה גנחובסקי • קלמן כהנא • מרדכי נורוק • יוסף בורג • אהרן-יעקב גרינברג • אברהם יהודה גולדראט • אברהם-חיים שאג • (משה קלמר) • (אליהו מזור) |  |
| תנועת החירות | מנחם בגין • אורי צבי גרינברג • יעקב מרידור • אריה בן-אליעזר • אברהם רקנאטי • יוחנן בדר • הלל קוק • חיים לנדאו • שמואל מרלין • חיים כהן-מגורי • אליהו לנקין • שמואל כץ • ערי ז'בוטינסקי • אסתר רזיאל-נאור |  |
| הציונים הכלליים | פרץ ברנשטיין • ישראל רוקח • שושנה פרסיץ • יוסף ספיר • יעקב קליבנוב • יעקב גיל • יוסף סרלין |  |
| המפלגה הפרוגרסיבית | פנחס רוזן • אברהם גרנות • אידוב כהן • יזהר הררי • ישעיהו פורדר |  |
| ספרדים ועדות מזרח | בכור-שלום שטרית • אליהו אלישר • אברהם אלמליח • משה בן-עמי |  |
| מק"י | שמואל מיקוניס • תופיק טובי • אליעזר פרמינגר • מאיר וילנר |  |
| הרשימה הדמוקרטית של נצרת | סיף א-דין א-זועבי, אמין-סלים ג'רג'ורה |  |
| מפלגת הלוחמים | נתן ילין-מור |  |
| ויצו | רחל כהן-כגן |  |
| התאחדות התימנים בישראל | זכריה גלוסקא |  |
בסוגריים - כהונה חלקית, * יו"ר הכנסת
| --- | --- |
בקרת זהויות :  NLI: 987007261711105171  GND: 1022877194  LCCN: n79128920  VIAF: 251579520   WorldCat (עם VIAF): 251579520
ז'ירונדינים

טיהור הז'ירונדינים ב-2 ביוני 1793, הדפס בן התקופה.
ז'ירונדינים (או: ז'ירונדיסטים, בצרפתית: Girondins) היו פלג פוליטי בימי המהפכה הצרפתית, שפעל בערך מאוקטובר 1791 ועד להפיכת ה-2 ביוני 1793; בין שלהי 1791 לקיץ 1792 הם היו הקבוצה הדומיננטית באספה המחוקקת, ושלטו בממשלה בין מרץ ליוני 1792. הקבוצה החלה כשדולה למען הכרזת מלחמה על אויבי המהפכה מבחוץ, ולאחר הכרזת הרפובליקה התמצבה לעומת המונטניארדים השולטים כאופוזיציה מתונה שתבעה מתן משקל רב יותר למחוזות צרפת מול השלטון הריכוזי בפריז. הם לא היו מועדון רשמי או קבוצה מגובשת, ולמעשה הוגדרו יותר על ידי יריביהם מאשר עצמאית. אפילו השם "ז'ירונדינים" התקבע רק על ידי היסטוריונים במאה ה-19, במיוחד אלפונס דה למרטין ב"תולדות הז'ירונדינים" מ-1847.